b'\n_START_ARTICLE_\nAlbert Halasz\n_START_SECTION_\n\xc5\xbdivljenje\n_START_PARAGRAPH_\nOsnovno in srednjo \xc5\xa1olo je kon\xc4\x8dal v Lendavi, nato je \xc5\xa1tudiral mad\xc5\xbearski jezik in knji\xc5\xbeevnost ter etnografijo na Filozofski fakulteti Univerze Lorand E\xc3\xb6tv\xc3\xb6s v Budimpe\xc5\xa1ti. Po diplomi je bil nekaj \xc4\x8dasa novinar, nato podjetnik s studiem za grafi\xc4\x8dno oblikovanje in zalo\xc5\xbeni\xc5\xa1ko dejavnost, od leta 1998 pa je direktor programov za mad\xc5\xbearsko narodno skupnost na RTV Slovenija. Kot novinar in publicist je najve\xc4\x8d pisnih prispevkov objavil v tedniku Nepujsagu in koledarju Naptar, hkrati je raziskoval mad\xc5\xbearsko ljudsko folkrolo v Prekmurju in o njej objavljal strokovne \xc4\x8dlanke v Naptarju, v reviji Murataj in drugih strokovnih publikacijah na Mad\xc5\xbearskem. Te njegove raziskave so pozneje, ko je na mati\xc4\x8dni fakulteti nadaljeval \xc5\xa1tudij na podiplomski stopnji (doktoriral je leta 2000), postale podlaga za doktorsko dizertacijo JELES NAPOR, NEPI unnepek a muravideken (Mad\xc5\xbearski koledarski ljudski obi\xc4\x8daji v Prekmurju), ki je leta 1999 iz\xc5\xa1la tudi v knji\xc5\xbeni obliki.'